VEGA & Live Nation præsenterer **Damian ’JR Gong’ Marley til VEGA**  
*Den yngste af Bob Marleys sønner, Damian, også kendt som Jr. Gong har nyt album i støbeskeen og besøger VEGA til sommer.*Allerede som 13 årige debuterede [Damian Marley](https://www.facebook.com/damianmarley) med gruppen The Shepherds, som han i 1995 forlod til fordel for en solokarriere. Siden da er det blevet til seks albums, hvor det seneste album, *Distant Relatives*, udkom i 2010. Sidste år udkom singlen ”[Hard Work](https://www.youtube.com/watch?v=pMRFCW8qTL0)”, og skal man tro rygterne, er et nyt album i støbeskeen. Mon ikke vi får smagsprøver herpå, når JR Gong gæster Store VEGA den 15. juli.  
  
**00’ernes bedste reggae-nummer.**   
I 2005 udkom albummet *Welcome to Jamrock*, som den da i dag stadig står som JR. Gongs største og meste populære værk. Udover titelnummeret, som i dag har klassiker status reggae-historien, bød denne plade også på interessante samarbejder med bl.a. rapperen Nas og Eak-A-Mouse. Nummeret ”[Welcome to Jamrock](https://www.youtube.com/watch?v=_GZlJGERbvE)” blev valgt til Rolling Stones’ Top 100 over årtiets bedste sange, og albummet hev desuden to grammyer hjem – bl.a. for bedste album i 2006. The New York Times gik endda så vidt som at kalde ”Welcome to Jamrock” årtiets bedste reggaesang.  
  
**Interessante samarbejder**Samarbejdet med Nas på nummeret ”[Road to Zion](https://www.youtube.com/watch?v=NTbpS5OWWaQ)” fra førnævnte album blev startskuddet til et langt og frugtbart makkerskab de to imellem. I 2010 udgav Damian Marley og Nas det fælles album *Distant Relatives* – et album hvis omdrejningspunkt er forholdet mellem reggae, hiphop og Afrika. Titlen på albummet referer ikke blot til de to artisters kunstneriske relationer, men også deres fælles afrikanske rødder. Makkerparet blev hyldet verden over, som en dynamisk hybrid og et potent og proaktivt kunstnerisk samarbejde.  
  
Marley fortsatte efterfølgende med at udfordre musikalsk og krydse kunstneriske grænser og territorier. I 2012 indledtes et nyt samarbejde, denne gang med Skrillex, som bedst er kendt fra den elektroniske musikscene. Dette samarbejde endte ud i singlen ”[Make it Bun Dem](https://www.youtube.com/watch?v=BGpzGu9Yp6Y)”, som blev udgivet samme år.

**Nyt album i støbeskeen**Damien Marley har ikke udgivet et solealbum siden *Distant Relatives*, men har til gengæld medvirket i supergruppen SuperHeavy, der b.la. talte Mick Jagger (The Rolling Stones) og Joss Stone, som i 2011 udgav et album ved samme navn. Sidste år udkom så singlen ”[Hard Work](https://www.youtube.com/watch?v=pMRFCW8qTL0)” som, hvis rygterne taler sandt, varsler et kommende album fra Damien ’JR Gong’ marley.Vi glæder os til en sand hitparade og forhåbentlig nogle smagsprøver på Marleys nye materiale, når han gæster VEGA til sommer.

**Fakta om koncerten:**  
Damian ”Jr. Gong” Marley (JAM)  
Onsdag den 15. juli kl. 20.00  
Store VEGA, Enghavevej 40, 1674 København V  
325 kr. + gebyr  
Forsalget starter tirsdag den fredag 6. februar via VEGAs hjemmeside, livenation.dk og Billetnet.  
Læs mere om Damian ”Jr. Gong” Marley i VEGA.

*For yderligere oplysninger kontakt venligst*  
Jeppe Nygaard Christensen  
Kommunikationsmedarbejder, VEGA  
[jc@vega.dk](mailto:jc@vega.dk) - 3326 0953